পরী মহল
পরী মহল বা পিয়ার মহল (পরীদের প্রাসাদ নামেও পরিচিত) হলো একটি সাত-বারান্দাবিশিষ্ট মুঘল বাগান, যা জম্মু ও কাশ্মীরের ভারতীয় কেন্দ্রশাসিত অঞ্চলে ডাল হ্রদের দক্ষিণ-পশ্চিমে এবং শ্রীনগর শহরের জাবারওয়ান পর্বতশ্রেণীর শীর্ষে অবস্থিত। এটি তৎকালীন মুঘল সম্রাট শাহ জাহানের শাসনামলের ইসলামি স্থাপত্য এবং শিল্পের পৃষ্ঠপোষকতার একটি উদাহরণ, যেখানে খিলানযুক্ত দরজা, সোপানযুক্ত বাগান ও জটিল পানির নল রয়েছে।